ونستعين به ونستهديه ونستغفره ونعوذ بالله من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس
اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء واتقوا الله الذي تساءلون به والارحام ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم. ويغفر لكم ذنوبكم. ومن يطع الله
رسوله فقد فاز فوزا عظيما. اللهم صل على الحبيب محمد. اللهم صل على الحبيب محمد وعلى ازواجه المؤمنين وعلى ذريتي وال بيته انك حميد مجيد. اما بعد اخواني واحبابي في الله الكل تعبان في الدنيا دي. كل الناس
حلمها انها ترتاح. الكل عايز يرتاح. الراجل نفسه يرتاح. والست نفسها ترتاح. الناس كلها دلوقتي بتدور على الراحة. الراحة النفسية. انا عايز احس ان انا مرتاح. الشاب في الجامعة تعبان. نفسه يرتاح وحاسس انه شقيان في الامتحانات والضغوط. بعد التخرج تعبان اجوز منين واشتغل
فين ؟ واسكن فين ؟ واعمل ايه ؟ واتجوز مين ؟ ومين يجوز لي بنته بعد الجواز تعبان؟ انا عايز ارتاح مسؤوليات العيال ومسئوليات البيت ومصروفي الكل تعبان الكل نفسه يرتاح. اللي دخله اقل من احتياجه تعبان اكفي بيتي ازاي ؟ واللي دخله اكبر
من احتياجه تعبان اعمل ايه بالفائض اللي عندي؟ لا كافي يجيب شقة ولا كافي يجيب ارض ولا ولا كافي يفتح مشروع طب اعمل ايه؟ الكل تعبان والكل نفسه يرتاح. الشاب تعبان والكبير تعبان. ولو جيت تفكر هتلاقي ما فيش حد مرتاح. يعني يعني ممكن اللي معه فلوس مرتاح واللي ما عهوش فلوس مش
ارتاح. الغني تعبان والفقير تعبان. السليم تعبان والمريض تعبان. اللي عنده امتحانات تعبان واللي خلص تعبان. المشغول تعبان والفاضي تعبان. يبقى اوعى اوعى تفتكر ان الراحة تيجي لو المرض اللي عندك راق. على فكرة لو المرض اللي عندك
الشقة تفضل برضو نفسك ترتاح. وهتفاجئ انك ما ارتحتش ولا حاجة. اوعى تفتكر ان الراحة ان يبقى معك فلوس. لو جا لك فلوس هتفضل تعبان. لان اللي معه فلوس تعبان والرايق تعبان. يبقى الراحة فين ؟ عايزين نرتاح. نفسي ارتاح. نفسي احس ان انا مرتاح في الدنيا. نفسي فروح
وراي حد عايز احس بالروح ده. المرة اللي جت فيها الروح جت فيها في الاخرة لما الانسان يموت. طب ارتاح في الدنيا ازاي؟ هل في سبب ان انا ارتاح في الدنيا؟ هل في
سبب للراحة في الدنيا. اول سبب للراحة في الدنيا. لو عايز ترتاح بحق وحقيقي. اول سبب معرفة الله. انك تعرف الاسماء الحسنى على ما هتعرض الاسماء الحسنى هي السبب الوحيد للسعادة في الدنيا. لو عايز تعيش سعيد في هذه الدنيا ليس امامك الا معرفة الله. انك تعرف الاسماء الحسنى. انك
نتعرف الى الله باسمائه الحسنى اللي كل اسم منها نبراس نور بينور لك حياتك. وبينور لك قلبك. وبيخلي بدل الدم اللي بيجري في عروقك نور من الله. سبحانه وتعالى يجري في عروقك. كل اسم من اسماء الله الحسنى. اسم الله. اسم الله. اسم الله المانع. او ده من اكتر
الاسماء اللي فيه ناس بتخاف منه وفيه ناس ما تحبش انها يعني يعني تسمع يعني ايه المانع يعني بيمنع عني خير يعني يعني بيمنع عني نعمة يعني اول حاجة المانع اصلا يقول لك حصن منيع. المانع يعني الحامي. المانع يعني اللي بيحميك. لما النبي عليه الصلاة والسلام الراجل رفع السيف عليه قال له من
مني قال الله يعني من يحميك مني؟ من يحرسك مني؟ مين اللي يدافع عنك؟ مين اللي يحطك في حصن مانع ما اقدرش اوصل لك منه قال الله سراقة بن مالك لما جري عشان يقتل النبي عليه الصلاة والسلام في رحلة الهجرة. فقال النبي صلى الله عليه وسلم اللهم اكفناه بما شئت
فساخت اقدام الفرس في ارض صلد قال سراقة فعلمت ان الرجل ممنوع. ممنوع يعني محمي. يعني فيه ماية ربانية عليه. يبقى يعني ايه المانع؟ المانع الحصن الحصين. اللي يحميك اللي يدافع عنك عشان كده الوقتي في ازمة كورونا. الناس كلها
نفسها في ايه ؟ جهاز مناعة قوي. مناعة يعني ايه ؟ يعني حصانة. يبقى ايه يعني ايه جهاز المناعة بتاعه قوي؟ يعني عنده حصانة ضد امراض جهاز المناعة ده لولاه كان يجي لك يوميا الف ورم والف آآ التهاب والجهاز المناعة ده انت ما انتاش متخيل ربنا شايل عننا به ايه
ايه نعمة من اعظم نعم الله على الانسان. يبقى ده المنع شفت مرة صورة سمكة بتاكل سمكة تانية. وهي جاية تبلعها قامت جاية سمكة كبيرة جدا. قامت واكلة السمكة الكبيرة
التانية اللي هي هتاكل السمكة. فتخيل بقى السمكة الصغننة دي ربنا منحها. ربنا حماها. ربنا حفزها بسبب ايه هي مش واخدة بالها ايه! جه خطر والخطر راح. هي مش فاهمة حاجة. انما انت احيانا كتير ربنا منعك. ربنا حماك. ربنا حفزك. ربنا حرسك. بس انت
ما انتاش فاهم. ربنا عمل ايه ؟ ما انتش شايف المشهد الغيب ربنا عمل ايه ؟ عشان انت تبقى محفوز وممنوع. ما انت شايف اختار كتير اوي حواليك ربنا منعك منها. ما انتش شايف خمسين مرض كان هيجي لك. وربنا منعك منهم. ما انتش شايف اخطار كتير جدا حواليك. واسباب للهلاك واسباب
قبل المرض واسباب للموت واسباب واسباب وربنا منعك منها وحافزك منها غير ان في من معاني المانع اللي ممكن يمنع فعلا عنك نعمة يمنع عنك حاجة نفسك فيها ناس كتير اوي نفسها في ولد وما رزقش غير بنات. ناس كتير في شباب كتير كان نفسه يتجوز واحدة معينة وجه واحد اتقدم
لو اتجوزها وهو طب ربنا منعها عني ليه؟ انا كان نفسي ان انا اتجوز فلانة. شباب كتير كان نفسه يدخل كلية مش عارف ايه. وما دخلش الكلية هي اللي نفسه فيها. طب هو ربنا بيمنع عني حاجة نفسي فيها ليه؟ ليه يتمنع عني حاجة انا كان نفسي فيها؟ اعرف انه ما منعك الا ليعطيك
وما منعك الا ليحميك وما منعك الا ليربيك. ما منعك الا ليحميك. ليحميك شاب اه يعني طفل من الاطفال اتولد في مصر واه وكان اتولد باعاقات كتير جدا. جسمه مليان اعاقات. فواحد من الاغنياء صعب عليه الطفل
جدا. فقال انا هتكفل بعلاجه. حتى لو عمل مية عملية على حسابي لحد ما يبقى آآ طفل سليم مية في المية زيه زي باقي الاطفال عمل له عمليات وصرف عليه ياما لحد ما بقى كويس. الطفل ده كبر وبقى شاب وسافر ايام ما كان شباب مصر كلهم بيسافروا على العراق
سافر العراق ما فيش موبقة من الموبقات ما عملهاش. زنا خمر مخدرات كبائر. ده بقى الصحة اللي هو خدها دي في مصلحة ولا مش في مصلحته؟ او لو يبقى لما واحد يمنع الصحة ما يقولش ربنا منعني ليه ؟ انت ما انتاش عارف اللي نفسك فيه ده ؟ لو انت خدته انت هتعمل به ايه ؟ انت
ما انتاش عارف ما منعك الا ليحميك. انت ما انتاش ويدعو الانسان بالشر. انت متخيل واحد قاعد يقول يا رب اتجوز فلانة وفلانة دي بالنسبة له هتبقى هلاك حياته لو اتجوزها ، يا رب اشتغل الشغلانة الفلانية. يا رب يجي لي عقد العمل الفلاني. يا رب اخد فيزة الهجرة للبلد الفلانية. يا رب انجح في الانترفيو الفلاني
وانت مش واخد بالك ان ربنا منحها عنك عشان يحميك اصلا. ما منعك الا ليعطيك. ده دي قصة تانية. وقاعدة تانية من قواعد اسم الله المانع ما منعك الا ليعطيك. احد احد الاساتزة الكبار عندنا في المنصورة بيقول لي كان مسافر لاهله اه على بعد
ساعتين وخلاص وباقي على الفطار في رمضان حاجة بسيطة. فراح يركب الميكروباص الاربعتاشر راكب من الموقف بقى اللي هيسفره. يفطر مع والده ووالدته فبيقول ما كنش فيه غير كرسي واحد باقي فخلاص يعني فرصة متقشرة بقى. انت عارف لما تروح تركب المواصلة وانت مسافر على اخر كرسي
فانت تركب والباب يتقفل وتطير. بيقول انا لسة باخطي في العربية لقيت واحد جاي من ورايا بيجري قام زاققني وزقزقه يوقعه راكب مكاني. يعني واحد مستعجل فبيقول سبحان الله استرجعت وقعدت استنى لي بقى ساعة ساعتين عم عربية تانية ميلت. وراح طبعا متأخر جدا لقاله
بيقولوا انا معدي في الطريق بيحكي لي القصة. بيقول لي وانا معدي في الطريق لقيت العربية التانية وقعت في الترعة في الطريق والناس اللي فيها ماتوا. يعني الراجل يعني الراجل ده ربنا منعه من الكرسي اللي هو كان عايزه من الوصول في الميعاد اللي هو كان عايزه. ما انتاش عارف ربنا عنده ميعاد تاني لك. ما تستعجلش
ربنا عنده عطاء تاني لك. ما تستعجلش ممكن ربنا منعك من باب لان فيه باب اوسع منه. ربنا هيفتحه لك. ولو انت كنت دخلت من الاصغر ما كانش الاكبر جه ما انتاش عارف ما تضيقش دماغك في معاملة ربنا سبحانه وتعالى. لا تضيق اذنك فما منعك الا ليعطيك. وما
الا ليحميك حديس الاقرع والابرص والاعمى. لما لما الاقرع جا له شعر ولما الابرص آآ سلوا ما جلده في الاخر لما ربنا بعت لهم ملك يختبرهم. وبعد ما ربنا اغناهم. كل واحد منهم قال ورثته كابرا عن كابر. وما رضاش يدي صدقة. وما رضاش واتغير
ياما ناس كانت ممنوعة من النعم ولما خدتها فسدت وكانت سر هلكها في الدنيا وفي الاخرة فانت اعرف انت بتعامل مين ما منعك الا ليبتليك. ساعات فيه حاجات نفسك فيها بس هي لها تمن. عايز ربنا يستجيب دعائك اكتر من الاعمال الصالحة. ابعد عن المال الحرام ابعد عن
اسباب عدم اجابة الدعاء فاسم الله المانع من الاسماء الجميلة. اللي بتملى القلب بالنور يعني وبتملى القلب فهم معاملة الله لان المعطي المانع لا مانع لما اعطيت ولا معطي لما منعت. انت بعد كل صلاة بتقول لا مانع لما اعطيت ولا معطي لما منعت. هي في ايد ربنا سبحانه وتعالى
الله! كل اللي نفسك فيه في ايد ربنا واذا كان المنع من عند الله فهو قمة العطاء. اللهم منع سيدنا موسى. حرم عليه المراضع عشان يتربى في قصر فرعون. والله قد ادى لفرعون الجيش اللي معه عشان يغرق في البحر الاحمر معه. فانت ما تعرفش انت ممكن تاخد حاجة
وما تعرفش تستغلها صح يبقى فيها هلاكك. وممكن يتمنع عنك حاجة يبقى فيها هي سبب نجاتك وسبب فتح الله سبحانه وتعالى عليك. فافهم ربنا بيعاملك ازاي ؟ لان الناس نفسها في حاجات كتير. الناس كلها حاسة انها عايشة في حرمان. عايشة بالزات بعد السوشيال ميديا والفيس واليوتيوب الناس كلها عنيها
على اللي في ايد غيرها. فكل الناس حست بالمنع والحرمان ليه ؟ لانه شاف غيره واخد ايه ؟ يقول لك ما تبصش لغيرك ترتاح. ترتاح انت ربنا كتير. ولكن انت مستقل اللي ربنا اداه لك. لانك انت باصص للي في ايد غيرك. وانت ما انتاش عارف اللي في ايد غيرك لو جه في ايدك انت هيحصل لك ايه. وممكن
تخسر بسبب ده قد ايه وربنا حماك بانه منعه عنك قد ايه من اسماء الله الجميلة اوي اوي اسم الله كافي اسم الله كاف اسم الله الكافي ده احنا ما نعرفش نعيش من غيره. المانع اللي اللي يمنع عنك المشكلة اصلا انها تحصل. انما الكافي
الكافي اللي لما تحصل المشكلة والحريقة تولع والمصيبة تنزل الله يكفيك سبحانه وتعالى. عشان كده اسم الله الكافي ما يجيش ابدا ما تجيش كفاية الله غير لما يبقى فيه مصيبة. لما يبقى فيه كارسة زي غلام الاخدود. غلام الاخدود لما الملك قال لهم خدوه
فوق جبل يا اما يكفر بالله اللي هو بيعبده وبيدعو اليه. يا اما ترموه من على الجبل. لما طلع فوق الجبل قال ايه؟ اللهم اكفنيه ان بما شئت فزلزل الجبل ورجع الغلام الى الملك وقال له آآ فقال له ما ما فعل اصحابك؟ قال كفاني
يبقى الكافي امتى ؟ خلاص انت هتهلك. قال لهم خدوه في وسط بحر وارموه في وسط البحر. في وسط البحر قال اللهم اكفنيهم بما شئت فرجع سالما وغرق الجنود وقال كفانيهم الله. يبقى الكافي بيجي امتى ؟ لما خلاص ما عدش فيه ازاي ولا منين ولا فين
انتهت ما عدش فيه اسباب اصلا. انتهت زي في سرية الخبط كده سرية آآ آآ ابي عبيدة ابن الجراح سرية سيف البحر لما النبي عليه الصلاة والسلام تلتميت صحابي بامارة ابي عبيدة من الجراح لتهامة على ساحل البحر الاحمر. والنبي عليه الصلاة والسلام بعتهم وما عهوش غير شوال تمر. خدوا شوال التمر
كزا يوم ياكلوا فيه لحد ما خلص. بعد كده بدأوا يخبطوا على الشجر عشان ورق الشجر يقع. وبدأوا ياكلوا ورق الشجر. عشان كده اتسمى سرية الخبط كده مش عارفين ياكلوا ايه. ربنا ارسل لهم حوت مش آآ سمك بوري كبير. حوت من البحر الاحمر. فضلوا ياكلوا في
شهر ياكلوا فيه شهر كامل. الله الكافي. سبحانه وتعالى مش هيسيبك. طول ما انت في طريقه مش هيسيبك. طول ما انت في كنفه مش هيسيبك. الله الكافي الله الكافي دايما بييجي لما تبقى مصيبة خلاص. زي ما الراجل راح لسيدنا علي ابن ابي طالب. قال له اني مكاتب واني عجزت عن الاداء
وكاتب واحد شيك على نفسه عارف الوقتي لما واحدة بنتها بتتجوز ومش عارفة تجيب لها حاجة فتقوم رايحة لبتوع الفرش البيوت تشيك على نفسها تكتب شيكات على نفسها. وناس كتير جدا بيتسجنوا بعد كده بسبب الشيكات دي. لان هي ما عهاش اصلا تأدي ولا تسدد. فبيقول له انا مش
على نفسي انا كاتب ورق على نفسي عشان اتحرر من الاستعباد. ومش عارف ادفع والورق مكتوب علي فساعدني اعني اديني فلوس سيدنا علي ابن ابي طالب ما ادالوش فلوس. ولكن ادى له اللي اغلى من الفلوس. قال لأ. قال له الا اعلمك كلمات علمنيهن رسول الله صلى الله عليه وسلم. سيدنا علي كان
فقير جدا جدا كان بينزع الدلو من الماء من الابار بتمراية. كانت شغلته كده. يعني يروح يشيل الماية من ابار قصاد كل دلو يطلعوا تمراية ايام النبي عليه الصلاة والسلام. فسيدنا علي كان فقير جدا. فالنبي عليه الصلاة والسلام قال له الا اعلمك كلمات. سيدنا علي قال له الا اعلمك كلمات علمنيهن رسول الله
صلى الله عليه وسلم لو كان عليك مثل جبل دينا لاداه الله عنك. لو عليك جبل دهب دين ربنا يؤديه عنك. قل اللهم اللهم اكفني بحلالك عن حرامك واغنني بفضلك عمن سواك. دعاء جبار لو عليك
سيون جبال ربنا يؤديها عنك. اللهم اكفني الكافي. يبقى الكافي امتى؟ عليك ديون وعليك شيكات. وهتتحبس وما انتش عارف تعمل ايه. وميعاد السادات جه والديانة بيتصلوا بك وبيطالبوك ومش عارف تعمل ايه. اجري على الكافي. اللهم اكفني بحلالك عن حرامك. واغنني بفضلك عمن سواك
اسم الله الكافي بتيجي لما بتبقى خلاص حملة اعلامية اتعملت ضد واحد وهيتحرق سمعته وهيشوهوا صورته. انا هناك المستهزئين فسيكفيكهم الله. الكافي مش هيسيبك. الكافي مش هيسيبك عشان كده في غزوة الاحزاب. لما اكبر
ارتلت قوة في الجزيرة العربية. مراكز القوى التلاتة حاصرت المدينة. اكبر تلات قوى في الجزيرة العربية. قريش والحداشر قبيلة بتوع الاحابيش اللي كانوا عسكريا دي القوة الاولى. غطفان اقوى قبيلة في العالم. دي القوة التانية اللي هي قبائل نجد. يهود خيبر ويهود بني قريزة
التلاتة دول محاصرين النبي عليه الصلاة والسلام في المدينة. ما فيش بلد في تاريخ البشرية اتحصرت الحصار ده ولم تسقط. طب ربنا عمل ايه؟ وكفى فالله المؤمنين القتال. كفى عشان كده كفى بالله شهيدا. كفى بالله عليما. كفى بالله. كفى بالله حسيبا. كفى كفى بالله
رب الحمد لله وكفى ربنا اللي يقدر يكفيك. كل الناس دلوقتي بتشتكي انا دخلي مش مكفي احتياجاتي. اجيب منين؟ اصرف على الاربع عيال انا اللي عندي منين ؟ وادفع ايجار الشقة الايجار مؤقت منين ؟ وادفع الفواتير الشهرية منين ؟ واجيب مصاريف الاكل والشرب منين ؟ واجيب كيس
الشتا والصيف منين واجيب مصاريف دخلة المدارس والتعليم والدروس الخصوصية منين انا دخلي مش مكفي احتياجاتي ده فضلا لو انا عايز ابقى بني ادم واجيب عربية ويبقى علي اقساط ولا ادخل في اجيب منين ؟ انا دخلي مش مكفيني. اللهم اكفيني هنا بقى. هتحتاج الكافي. الكافي
ويقدر يكفي احتياجاتك. ما فيش مخلوق. يقدر يكفي احتياجات مخلوق. عشان كده النبي عليه الصلاة والسلام يقول انا وكافي لليتيم في الجنة كهاتين مش انا وكافل يتيم. ما حدش يقدر يكفي بني ادم. الوحيد اللي يقدر يكفيك هو الله. انما انت تقدر تكفل. انت تقدر تشيل
تساعد بني ادم في احتياجات حياته. مش انا وكافي اليتيم الكافي. اسم الله الكافي ما بيجيش غير لما بتبقى خلاص مصيبة. الدنيا وما انتاش عارف تعمل ايه. وما انتاش عارف تروح فين. من اسماء الله الحسنى
من اسماء الله العظيمة اسم الله. اسم الله الفتاح. الفتاح سبحانه وتعالى. انت حواليك ابواب رزق كتير اوي ولكن مقفولة. حواليك ابواب ختيكير خير كتير اوي. ولكن انت ما انتاش عارف عنها حاجة. ممكن تكون شاب بتدور على عروسة وجمبك عروسة
احسن مما تتخيل ولكن انت ما تعرفش عنها حاجة. ممكن تكون شاب بتدور على وظيفة وجنبك وزيفة يعني مرسومة متفصلة وانت ما تعرفش عنها حاجة. ما انتاش عارف في ابواب الخير كتير. ولكن انت محتاج الفتاح عشان يفتحها. مفاتيح الخير كله في ايد الله. تخيل كده لو
الملياردير وابنه جاي يتجوز. الراجل ده عنده كم حل عشان يجوز ابنه؟ ممكن يبيع حتة ارض. ممكن يجيب رصيد من البنك. ممكن يبيع شقة ممكن يبيع شوية بضاعة من مخازنه عنده الف حل عشان يجوز ابنه. ازا كانت دي الحلول اللي مخلوق يملكها المخلوق
امال ربنا يملك لمشاكلك كم حل؟ امال ربنا يقدر يحل لك مشاكلك قد ايه؟ امال ربنا عنده حلول للفقر اللي انت فيه قد ايه ؟ امال ربنا عنده حلول للمرض اللي انت فيه قد ايه ؟ امال ربنا عنده حلول للشتات والتوهان والضيق والاكتئاب
ابو الخنقة اللي انت فيها قد ايه. ربنا هو اللي عنده حل مشاكلك. فما تروحش لحد غير الفتاح. لان ما فيش مفاتيح في ايد حد تاني غيره. هو سبحانه وتعالى سبحانه وتعالى لو اب غني اوي ادى لابنه سلسلة المفاتيح. قال له يا ابني ده مفتاح خزنة لو احتجت فلوس وده مفتاح الدرج برضه اللي فيه فلوس
لو احتجت حاجة بسيطة شوية الافات كده ولا حاجة. وده مفتاح يا ابني شاليه في الساحل الشمالي لو حبيت تتفسح. وده مفتاح عربية لو حبيت تروح مشوار الواد جا له بعد اسبوع يقول له يا والدي انا انا متشرد. انا مش لاقي اكل. انا رجلي اتكسرت من كتر المشي. انا تعبان. يبقى مين اللي مجنون
فيهم الولا يا ابني ما انت معك سلسلة المفاتيح انت مش عارف تستغلها ليه؟ كذلك اللي بيشتكي من الفقر والهم والنكد والغم ربنا اداك سلسلة مفاتيح الفرج. ربنا ادانا سلسلة مفاتيح الرزق. ربنا ادانا سلسلة مفاتيح الراحة. احنا اللي مش عارفين نستغلها. مفاتيح كتير جدا
ربنا سبحانه وتعالى اداها لنا مفتاح الرضا. انك انت ترضى. انك ترضى باللي ربنا اداه لك. انك ترضى برزقك وشهادتك وكليتك ومراتك ولادك ودخلك. فمن رضي فله الرضا. لو رضيت عنه هيرضيك. لو رضيت عنه هيرضى عنك. ارجعي
الى ربك راضية مرضية. ما دام رضيت يبقى هتبقى هيرضيك مرضية. ربنا قادر من مفاتيح الاستغفار لزوم الاستغفار قال رسول الله صلى الله عليه وسلم حسنوا الشيخ احمد شاكر في تحقيق المسند للامام احمد من لزم الاستغفار من لزم الاستغفار. تبقى انت ايه عارف
ملازم اول قاعد ملازم لقسم الشرطة. ها من لزم الاستغفار. يعني داخل المسجد يا رب استغفر الله العزيم واتوب اليه. تيجي تركب عربيتك ولا استغفر الله. تدخل بيتك استغفر الله. تخرج من بيتك استغفر الله. تركب اسانسير استغفر الله. تنزل في الشارع استغفر الله. تدخل بيتك تخرج
بقت لازمة على لسانك. عارف اللي عنده لازمة على لسانه بقت لازمة على لسانك. من لزم الاستغفار جعل الله له من كل هم فرجا. ومن كل ضيق مخرجا. ورزقه من حيث لا يحتسب. انت عايز ايه
عايز ايه؟ مشكلتك ايه بعد الحديس ده؟ المشكلة عندك انت. المفتاح في ايديك. جاي بتشتكي من الهم ليه؟ جاي بتشتكي من الغم ليه؟ جاي بتشتكي من المصايب ليه ما انت المفاتيح مديها لك. جاي تشتكي يبقى انت بتشتم نفسك زي الولد اللي ابوه اداله سلسلة المفاتيح. وجاي بيشتكي من الهم والفقر والبهدلة
يا ابني ما المفاتيح في ايديك. من لزم الاستغفار جعل الله له من كل هم فرجا نكرة للتعظيم. مش اي فرج. ومن كل ضيق مخرجا ورزقه من حيث لا يحتسب. لا انت عارف ازاي ولا فين ولا منين الفتاح ما فيش معه ازاي ؟ الفتاح الفتاح ما فيش
معه منين ؟ فرج ربنا وفتح ربنا بييجي في لحزة فما تقولش امتى ؟ بييجي في لحظة سيدنا موسى بالنهار جعان. جلد بطنه فر من اكل ورق الشجر. مطارد من مصر مهدد بالقتل. جلد بطنه دخل في ضهره من الجوع. راح مدين ما فيش حد رضا يغيثه
ناس اندال. حاجة عمل عمل صالح واحد. فسقى لهما. شهامة. شهامة عمل عمل صالح لله. ليلتها بالليل كان شهر العسل بتاع سيدنا موسى. وكان نايم وفيه دعاء ده عمل عشر سنين. ولقى سكن ونايم شهر عسل جنب مراته. ازاي
الله سبحانه وتعالى. الله الفتاح. اسود يوم في حياته اتقلب اسعد يوم. شف ايه يعني الخراب النار اتقلبت عمار. تبات نار تصبح عمار. فتصبح الارض مخضرة. انت نايم وهي سودا صحيت وهي خضرا. ايه اللي حصل ربنا! انت بتنام والله لا ينام. انت بتغفل والله لا يغفل. انت انت
الله وربنا في قضاء حوائجك سبحانه وتعالى. فما تقولش امتى فتح ربنا فيك في لحظة. ما تقولش ما تقولش فين فتح الله بك في اي مكان. زي سيدنا ايوب داخل الخلاء المكان الوحيد اللي ما ينفعش يزكر فيه الله. يتنزل عليه الشفاء في الخلاء. يتنازل عليه
شفاء في هزا المكان ما تقولش فين ما تقولش ازاي. فتح ربنا بييجي باي طريقة سيدنا يوسف كان في اشد حبس على وجه الارض. كان في سجن قدماء المصريين يعني يتساب كده لحد ما يموت. ربنا خرجه برؤية. رؤية يعني حاكم نام شاف حلم سيدنا يوسف خرج من السجن. ربنا
ما فيش مع ربنا ازاي ؟ وما فيش مع ربنا فين وما فيش مع ربنا ليه وما فيش مع ربنا انت تستاهل ولا ما تستاهلش ؟ انت ما تستاهلش كده كده اصلا. وانت تستاهل سمعك. وانت تستاهل
بصرك هو انت كنت بتقوم الليل وانت في رحم والدتك وانت جنين عشان ربنا يديك كبدك وكلتك! هو انت انت تقدر تعيش من غير اكل الاربعين يوم وتقدر تعيش من غير شرب تلات ايام. وتقدر تعيش من غير نفس تلات دقايق. انما ما تقدرش تعيش من غير ربنا لحزة واحدة. مش ممكن هتحبه الا لو عرفته. مش
مش ممكن هتشتاق للجنة الا لو عرفته. مش ممكن هتزهد في الدنيا الا لو عرفته. مش ممكن هتثق فيه الا لو عرفته. لو قابلت واحد في اي مكان انت بتتعرف عليه عرفت انه رئيس وزرا ولا رئيس شركة مالتي ملياردير معاملتك معها تتغير. يبقى انت اللي هيغيرك مع الله انك تعرف مين هو الله
معرفة ربنا هي حلك الحقيقي. معرفة اسماء الله الحسنى هو الطريق الوحيد للسعادة. دول مش تسعة وتسعين اسم. دول تسعة وتسعين مهدئ نفسي دول تسعة وتسعين طريق للسعادة. دول تسعة وتسعين طريق للجنة. داووا مرضاكم الاسماء الحسنى. من احصاها دخل
دخل الجنة جنة الدنيا قبل الاخرة. يبقى انت لازم تعرف ازاي ترتاح؟ هترتاح لما تعرف ربنا سبحانه وتعالى؟ فواحد يقول لك طب وهو فتح ربنا بيتأخر ليه ؟ فتح ربنا بيتأخر عشان يختبر اصرارك. عشان يختبر
فرج تخيل انت في البيت ومعك مسلا والدتك ولا معك حد حبيبك اوي فجأة اغمى عليه وقع من طوله. ها لسة حد بيقول لي امبارح يعني حد من اخوانا فجأة اغمى عليها فبيقول لي بيتصل وهو بيعيط الحقوني طب افرض بقى اللي انت بتتصل به الدكتور اللي بتتصل به ساعتها ما ردش عليك. هتقول
يا خسارة الدكتور ما ردش يا راجل! ده انت هتتصل مية مرة! ده انت هتتصل ميتين مرة! اللي بيكلمني بيقول لي فضل يتصل يتصل ما هو ما فيش الكلام ده الساعة ستة الصبح لازم يرد يعني لازم يرد. اهو بالزبط كده لو انت خبطت على باب فرج الله وما اتفتحلكش تمشي يا ابني انت ما لكش غير
خبط فربنا بيختبر اصرارك. ربنا بيختبر يقينك ان هو الحل الوحيد ربنا بيختبر ثقتك فيه ربنا بيختبر ده انت ممكن تروح لدكتور يقولوا لك الحجز بعد شهر تفضل واقف على بابه شهر كامل. انت هتفضل واقف على باب ربنا قد ايه؟ مستعد تفضل واقف على الباب
ايه اوعى لحزة ما تزهق وتمشي يكون الباب هيتفتح. اوعى يا بخته اللي هيصبر على باب ربنا. يا بخته اللي هيفضل واقف على باب ربنا سبحانه وتعالى. عشان كده ما تقولش الفتح بيتأخر ليه؟ هو هو اللي انت فيه ده نفسه فتح. لما ترفع ايدك وتعبد ربنا ده فتح
ده فتح من الله سبحانه وتعالى ربنا بيحب ده منك. فلا تستعجل فتح الله فهو قادم قادم من الله سبحانه وتعالى اسم الله الرزاق. من اسماء الله الجميلة قوي يا جماعة. الرزاق اللي يقدر يرزقك. اللي يقدر يكفيك. اللي يقدر. الله الرزاق
سبحانه وتعالى. الله اللي اداك مفاتيح الرزق. سيدنا ابي ابن كعب صاحي عشان يقوم الليل. فلقى النبي عليه الصلاة والسلام صاحي عشان يقوم الليل. فبيقول له يا رسول الله اني اكثر من الصلاة عليك. عليه الصلاة والسلام. احنا يوم الجمعة اكثروا من الصلاة على رسول الله. صلى الله عليه وسلم. عليه الصلاة والسلام. لله ملائكة في
هذا اليوم تبلغ رسول الله منك السلام. تيجي يوم القيامة تلاقي حبيب الله عارفك عليه الصلاة والسلام عرفني منين ؟ من كتر ما الملايكة بلغته منك السلام. عليه الصلاة سلام. عليه الصلاة والسلام. فقال يا رسول الله اني اكثر من الصلاة عليك. اه امال ربنا فتح عليه ليه؟ ما تشوف بقى اللي ربنا فتح عليهم فتح عليهم ليه
شف اسباب الفتح. فكم اجعل لك من صلاتي؟ يعني آآ اصلي عليك كل يوم قد ايه؟ فقال ما شئت. قال اجعل لك ثلث صلاتي قال ما شئت وان زدت فهو خير لك. كل ما هتزود صلاة على رسول الله كل ما الخير هيزيد في حياتك. اجعل لك نصف صلاتي ان زدت فهو خير لك
اجعل لك ثلثي صلاتي ان زدت فهو خير لك. كل ما هتزود صلاة على الرسول عليه الصلاة والسلام كل ما وردك من الصلاة على رسول الله عليه الصلاة والسلام يوميا هيزيد. كل ما الخير
هيزيد في حياتك. قال له اجعل لك كل صلاتي؟ اخلي فيه ورد يومي ثابت من الصلاة عليك يا رسول الله. قال اذا تكفى همك ويغفر الكافي يكفيك. ربنا يشيل عنك هموم الدنيا وهموم الرزق وهموم الحياة. وهموم الاخرة كمان ويغفر ذنبك. فانت
انت متخيل ايه ؟ ربنا مديك المفاتيح في ايديك. انت اللي غافل عنها من المفاتيح العظيمة قطر حمد الله. قطر كلمة الحمد لله الحمد لله. ان كلمة الحمد لله دي تبقى دايما على لسانك. الحمد قال رسول الله صلى
وسلم خير الدعاء الحمد لله اكتر دعاء هيجي افضل الدعاء الحمد لله. افضل الدعاء الحمد لله. اكتر دعاء ربنا هيتفضل عليك بسببه هو كلمة الحمد لله. الحمد لله هي دي دعاء اه دي كلمة دعاء. كلمة دعاء لان شكرتم لازيدنكم هتزودني في ايه يا رب؟ ربنا ما قالش. هيزودك في الرزق وفي الدنيا
وفي الدرجة وفي الفردوس الاعلى وفي رضاه وفي عطاؤه. لان شكرتم لازيدنكم. هزودك في كل حاجة. بس انت اشكر. انت اشكر ربنا عشان كده قل اية في القرآن الحمد لله. ربنا اصطفى الكلمة دي لبداية المصحف. الحمد لله رب العالمين. بعدها على طول الرحمن الرحيم. كأن اول اية الحمد طالع منك
تاني اية رحمات ربنا نازلة عليك. فلو عايز رحمات ربنا تغمرك اكثر من حمد الله. اكثر من حمد الله سبحانه وتعالى. كل دي مفاتيح الله سبحانه وتعالى اداك مفاتيح لا تحصى من ضمن مفاتيح الرزق الرهيبة الصدقة اليومية. ما تقوليش انا غني او فقير. يا عم طلع كل يوم جنيه
جنيه! طلق فيه ناس تقدر تطلع اتنين تلاتة! خمسة جنيه! خل عندك صندوق في البيت كل يوم تحط الفكة اللي معك فيه. اللي تقدر عليه اليومية دي رهيبة. قال الله عز وجل يا ابن ادم انفق انفق عليك. يا نهار ابيض! لو راجل اعمال
خليجي اتصل بك قال لك انا قررت ان انا اكفلك. يا راجل واجوز انا هاصرف عليك بقى. هاصرف عليك في جوازك وهاصرف عليك في حياتك اصرف عليك في تعليمك هتصرف علي بجد. او لو الدولة قررت انها بقى ايه تكفل واحد. انت متخيل ولما تيجي تتجوز اجيب لك شقة
ربنا بيقول عايز اصرف عليك اه عايزني انفق عليك انفق. انفق. سيدنا علي ابن ابي طالب يقول اذا املقتم لو نشفت. لو والفقر بقى فقر ايه! عارف مكلبش فيك. اذا املقتم خشية املاق. لو الفقر بقى رهيب في حياتك اذا املقتم
تاجروا مع الله بالصدقة لو لو الفقر شد ادرأ الفقر عنك بالصدقة. قال ده ده الفقر ده يعني ما عييش غير شوية جنيهات. يا عم الصدقة مش على كمها. الصدقة على قد
هي غالية عندك قد ايه ؟ هو قلبك فيه ايه ناحية ربنا وانت بتطلعها ؟ فالصدقة عشان كده الملايكة بتحب المنفق جدا وتدعي له اللهم اعطي منفقا قال خلف نكرة اخلف عليه بكل خير يا رب. اللهم اعط اللهم اعط ممسكا تلفا. اللي ماسك بقى
انه مش واسق في خلفك عليه يا رب آآ اتلف له ما له والعياذ بالله. اللهم اعط منفقا خلفا. يعني الملايكة بتحبك والنبي عليه الصلاة والسلام كان يقول لها اسماء بنت ابي بكر لا توعي فيوعي الله عليك. اوعي تقعدي تجمعي ربنا يمنع عنك. هتمنعي عن الناس هيتمنع عنك. ولا توكي في
عليك ما تقفليش الاناء بتاعك عن جيرانك. ادي هدايا ولا تحصي فيحصي الله عليك. انفقي. وانضحي وانفحي وارضخي ما استطعت. ارضخي ده لما يقول لك انا رضخت للامر الواقع. يعني مش قادر ابلعها بس هابلعها غصب عني. ارضخي نفسيتك مش طايقة
انك تطلع لله طلع غصب عنها طب دوس على نفسك وارضخي ما استطعت. انفحي وامضحي طلعي. طلعي خليكي عاملة زي الزهرة الفواحة اللي قاعدة تطلع للدنيا كلها بتاعها طلعي الصدقة دي بتسقط في يد الله قبل ان تسقط في يد الفقير. هو انت مش بتعامل الفقير. انت بتعامل ربنا سبحانه وتعالى
الصدقة اليومية الاستقطاع الشهري. انك انت يبقى عندك شهريا مبلغ حتى لو انت طالب وبتاخد مصروف من ابوك ولو ان ده عيب اوي عيب عيب. عيب ان انت بقى في وشك ودقنك بقت منبتة عيب. ولسه بتمد ايدك لابوك. عيب ان واحد في تانية سانوي وبياخد مصروفه من ابوه. عيب يا جماعة
عيب ان واحد في الجامعة بياخده يا عم الشيخ حرام عليك انت بتقول ايه! يا حبيبي لو انت راجل من آآ بتجيب امتياز في كليتك ومضطر تتفرغ دي قصة اقول لك ابقى اشتغل في الاجازة. انما او اتفرغ لانك انت انما يا عم انت راجل بتجيب مسلا جيد او جاي جدا عادية او مسلا مقبول. يا حبيبي
يعني الدنيا واسعة جدا جدا جدا. ما بتشتغلش ليه ؟ انت عايز بعد ما يبقى عندك خمسة وعشرين سنة تخرج بقى بسم الله الرحمن الرحيم. اما ننزل بقى نشوف يعني ايه شغل. اما
هننزل بقى نشوف يعني ايه حياة. اما نشوف بقى هو يعني ايه جواز! انت بتشتري راجل يا عمي! يقوم تقوم واخد الصدمة على دماغك! راجل مين يا ابني معك فين؟ شقتك
فين؟ طب انت تقدر تدفع ايجار مؤقت؟ طب انت دخلك كم؟ طب انت شغال ايه؟ طب انت شغال فين ايه؟ هو ده ده انا كنت آآ شاب آآ يعني شخصيتي جميلة جدا في الكلية
وكل الناس بتحب تصاحبني! يا ابني انت هتأكل بنتي ايه! هتأكل بنتك شخصيتك! تتصدم ويجي له اكتئاب. ويبدأ ويروح بقى ينضم لنادي المحطمين على الكافيهات. يا ابني ليه؟ ما تنزل الدنيا من بدري. انت انت ناقصك ايه؟ سيدنا ابو هريرة بعد ما بقى امير المدينة كان شغال شيال
سيدنا سلمان الفارسي بعد ما بقى امير فارس. كان شغال خواص. هو انت فاهم الدين اكتر منهم! هو انت احسن من دول! هو انت يا اخوانا الشغل ده شرف واجه الحياة قبل ما الحياة تواجهك. انزل الدنيا وافهم الدنيا من وانت في سانوي من وانت في اعدادي. من وانت في الجامعة تبدأ تشتغل تبدأ
تمسك حرفة تقدر قابلت شاب من الشباب قريب شغال ايه انا شغال مش عارف في مشروع توصيل دليفري تبع ايه وجميل وربنا انا لما بلاقي شاب في سانوي وجامعة بيشتغل طبعا سانوية عامة لأ سانوية عامة بيتفرغ للدراسة يعني. انما لما بلاقي شاب في سانوي او اعدادي او جامعة بيشتغل انا لما بقابله باشيله على دماغي بعمل له حفلة
لاني باحس ان ده مشروع راجل. ده مشروع راجل. ده مشروع انسان مسؤول. ده انسان يعني ده لو لو متدين يبقى نموزج جميل سبحان الله العظيم! فقابلته فقال لي انا شغال آآ دليفري ومش عارف ايه. واشجعه قابلته لسة من كزا يوم لقيته بيقول لي لأ انا الحمد لله اتعلمت بقى هو انا الوقتي فاتح
شركة دليفري. فاتح شركة انا اللي هو شاب صغير. انا اللي فاتحها. قلت له يا ابني ربنا يوفقك. انت كده ايه؟ انت كده يا اخواننا ما تدمرش دينك مشاكل الدنيا
يعني يعني ربنا مديك المفاتيح في ايديك. من ضمن مفاتيح الرزق السعي. من ضمن مفاتيح الرزق السعي لان ربنا زي ما سمى نفسه الرزاق وسمى نفسه الفتاح سمى نفسه المعطي وسمى نفسه الوهابة. ربنا سمى نفسه الحكيم. الحكيم فانت لازم بتاخد بسنن الدنيا لازم تسعى. احد السلف راح
يعني كان له طالب مش راضي يشتغل وقاعد في الجامع وآآ وقاعد في الجامع بس بيعبد ربنا فبيقول له يا بني لما لا تعمل؟ قال له يا يا شيخي لقد رأيت
اية من ايات الله قال له ايه الاية اللي انت شفتها ديت؟ قال له رأيت غراب اعمى فقلت من يطعمه ومن يسقيه وكيف يعيش؟ فاذا بغراب ابصر غراب بقى مفتح. وضع الطعام في فمه. سم جاء الى الغراب الاعمى فاطعمه. سبحان الله! الراجل بص له كده
يعني انت قال له يا بني ولم رضيت ان تكون انت الاعمى؟ هو انت عايز تبقى انت الاعمى ليه؟ طب ما تبقى انت الغراب اللي بيأكل. هو ليه انت الغراب اللي
ازا كانوا انت انت سيدنا عبدالرحمن ابن عوف راح المدينة المنورة ساب كل ماله في مكة عشان يعرف يهاجر. سعد ابن الربيع كان اغنى ملط مليونير في المدينة المنورة. النبي عليه
اخ بينهم هم الاتنين. سعد بن ربيع قال له اقسم بيني وبينك نص مالي. يادي الجمال! يعني عبدالرحمن بن عوف هيبقى مليونير في لحزة! وعنده سبع فدادين في لحزة وعنده ميتين في لحزة في لحزة. قال له بارك الله لك في مالك ولكن دلني على سوق المدينة. هو انا عويل
هو انت شايفني عويل قدامك دلني على سوق المدينة ونزل وقعد يتاجر في الجبنة في الجبنة ايه المشكلة انك انت تشتغل في اي حرفة ايه المشكلة يا عم القصة اللي عندك يعني انت احسن من مين ؟ احسن من سيدنا ادريس اللي كان خيطت؟ ولا احسن من سيدنا محمد اللي كان معه شوية غنم وبيربيهم ؟ ولا احسن من سيدنا زكريا
اللي كان نجار وبيمسك المنشار والشاكوش ولا احسن من سيدنا موسى اللي اشتغل يبلط ويبني الطوب للغلامين اليتيمين في بيت الغلام الاهتمام هو في الهوا والخضر ولا احسن انت انت احسن ولا احسن من سيدنا داوود اللي كان حداد؟ احسن من مين؟ دا ربنا لما اصطفى الانبياء اصطفاهم من اصحاب الحرف
يعني مش الدكاترة والمهندسين وكده بس. من اصحاب لان ده احل مال في المجتمع. ده اكتر ناس القرش بتاعها حلال في المجتمع. فانت يعني ربنا سبحانه وتعالى ربنا قال لك اسعى. ربنا قال لك امشوا في مناكبها وكلوا من رزقه. فده ده ده دين. لما انت تسعى على رزق
وده من معرفتك لربنا. وده من فهمك لدين الله. من فهمك زي ما يعني اخوانا واحبابنا في المسجد بيقول لك اطلب علم اطلب العلم لازم. واسعى على رزقك لازم. طب اجيب وقت منين؟ تجيب وقت منين؟ الرسول عليه الصلاة والسلام يقول ان نبي الله داوود كان يأكل من عمل يده وكان يسرج
وكان يقرأ القرآن اللي هو يعني الزبور بينما يسرج له فرسه. يعني كان بياكل من عمل ايديه فربنا بارك له في وقته لدرجة ان كان يختم كتاب الله المنزل وهم بيسخنوا له العربية ويلمعوها ويشيكوا عليها قبل ما يطلع بها. الافراس بقى في زلك الزمان
ربنا يبارك لك في وقتك ويبارك لك في صحتك لو انت بقيت راجل مسئول وده من معرفتك لله ومن فهمك لاسماء الله الحسنى ربنا لما عبدالرحمن ابن عوف نزل اشتغل بقى اغنى من سعد ابن الربيع. ربنا الانسان الصالح ده الشاب الصالح ده لما بينزل يشتغل ربنا
زي عبدالرحمن بن عوف لما قالوا ظننت اني لو رفعت حجرا لوجدت تحته ذهبا. الانسان الصالح ده لما بينزل يسعى رزق ربنا بيفتح له زي زمان الحضارة الاسلامية ربنا فتح الاختراعات للامة ليه ؟ لان كان ناس صالحة. كان علماء الطب هم علماء التفسير. كان
علماء الفلك هم علماء الفقه. كانوا علماء الهندسة هم علماء العقيدة. فربنا فتح لهم مغاليق ابواب الارض. ما هو الفتاح ما هو الفتام احنا دلوقتي كورونا ده عشان نلاقي في مصل ما ده فتح من الله سبحانه وتعالى. عشان الامراض نلاقي لها تطعمة ده فتح من الله سبحانه وتعالى. ربنا
يفتح الانسان الصالح فتح مبين لما ينزل يأخز بالاسباب. عايزين نرتاح عايزين نرتاح. الراحة مش في قلة المجهود. الراحة مش في قلة السعي. الراحة مش في التمبلة. الراحة انك انت فعلا تعرف
ايه الحاجات اللي ربنا ما اصل الدنيا دي دار شقاء ودار بهدلة ودار هم. النبي عليه الصلاة والسلام قاعد مع الصحابة فعدت جنازة. فالنبي والحديس ده في البخاري. فالنبي عليه الصلاة والسلام قال مستريح ومستراح منه
يعني اللي ميت ده يا مستريح يا مستراح منه. شف الراحة جت فين بقى. شف الراحة جت فين. فقالوا يا رسول الله ما مستريح وما مستراح منه. فقال اما مؤمن فمستريح من هم الدنيا وازاها
يبقى فيه راحة فيه منسوب من الراحة مش هييجي غير في الجنة. انس. فيه منسوب من الراحة مش هييجي غير لما تتعب نفسك في طاعة الله. وفي تحصيل الايمان في
الدنيا فترتاح لما تموت بقى. ترتاح لما تموت. فروح وريحان. واما الفاجر فيستريح منه. اسمع ميلاد والعباد والشجر والدواب واما الفاجر اللي قاعد يعصي اللي بيرتب للكريسماس آآ خمور ومخدرات وناوي يخربها ليلتها والعياذ بالله ربنا يحفظ الامة من هزا الهم
البلاء اللهم امين ويهدي قلوب الامة وقلوب شباب الامة وقلوب رجال الاعمال بتوع الامة اللي قاعدين يكسبوا على حساب ان الشباب يدمنوا ويضيعوا ويضيعوا مستقبلهم عشان يكسبوا من وراهم والعياذ بالله بانتاج كليبات فاجرة وانتاج مسلسلات فاسدة وتوفير كافيهات تضيع الوقت وتضيع
العمر والعياذ بالله. فانت مستراح منه الفاجر ده والعياذ بالله. الفاجر ده قل ان شاء الله اللي احنا فيه كله بسبب معاصي اللي بيعصي ربنا فينا بقى وكلنا عصاة. هم الرزق. انتشار السرطان. انتشار الفشل الكلوي. تغير المناخ. الاوبئة
امراض المسلطة على البشر. الهم والغم. انتشار الاكتئاب والتوتر والامراض النفسية. انتشار الطلاق كل ده بسبب المعاصي. عشان كده تاجر مستراح منه ليه ؟ لانه كان واحد عقوبات معاصيه بتنزل على الكل ما دام ما حدش بيدعوه الى الله. ما دام ما حدش بينكر عليه. المعصية اللي هو بيعملها خلاص
البنات ماشية بالبناطيل المقطعة واجسادها باينة من تحتها. ما دام البنات ماشية كاسيات عاريات. ما دام الشباب ماشي والعياذ بالله. يعني لو الفريق اللي بيشجعه جاب جون عنده احسن من ان فلسطين تتحرر انت زعلان ليه بقى ؟ انت متوقع ايه اللي هيحصل ؟ لما الناس تبقى معاملتها كده لربنا والصالحين ساكتين
شغالين في الدعوة الى الله. انت عايز المجتمع ده يتعمل له ايه؟ الصالح ساكت والفاسد دايس بنزين. انت عايز المجتمع ده يبقى معاملته من الله سبحانه وتعالى ايه؟ ان لم
فيه دعوة الى الله سبحانه وتعالى فمستريح او مستراح منه. يبقى انت عايز الراحة في الدنيا ما فيش راحة غير لما تعرف ربنا. وما فيش راحة غير لما تتعب في الطاعة تبقى مستريح بقى لما تقابل ربنا. وما فيش راحة غير لما تبعد عن صحبة السوء وتنكر المنكر. وتدعو الى الله لان الرسول قال مستراح منه. الفاجر
لان عقوبات المعاصي بتاعته ازية الدنيا كلها. طب انا مش عايز الازى بتاع. انا عايز استريح منه قبل ما يموت يا رب. يا رب هو انا اعيش شقيان عشان غيري
بيقع في الزنا. يا رب هو انا اعيش شقيان! عشان بنت جاري ماشية كاسية عارية! يا رب هو انا عايش شقيان! عشان الشباب في والعياذ بالله في يوم اللي بيتجوز عرفي. يا رب انا اعيش شقيان. عشان الشباب الوقتي ما لي مواقع اباحية. انا يا رب مش انا اللي باعصي. عايز تستريح من العاصي
قبل ما العاصي يموت اه نفسي عايز استريح من عقوبات المعاصي اللي مغرقة المجتمع دي. عايز تبقى مستراح منه تستريح منه من قبل ما يموتوا ايوة اه ادعوهم الى الله. ما هو ما هو الوحيد اللي بينجو من عقوبات المعاصي الذي عمل في الدعوة الى الله. ده الوحيد اللي
من عقود المعاصي ده الوحيد واتقوا فتنة لا تصيبن الذين ظلموا منكم ايه؟ خاصة. عقوبة المعاصي لما بتنزل لا تخص الذين عصوا الله. وانما تعم الجميع فلا ينجوا منها الا ها اللي ينجو منها الا من دعا الى الله والا من انكر المنكر والا من عمل في دعوة
الناس الى الهداية. هو ده اللي بينجو دي. اسباب الراحة ونكمل اسباب الراحة في الخطبة الثانية. اقول قولي هذا واستغفر الله لي ولكم الحمد لله وكفى. وصلاة وسلاما على عباده الذين اصطفى. اللهم لك
الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين او في كل وقت وحين. اما بعد اخواني واحبابي في الله ما فيش راحة غير بمعرفة الله. مش هترتاح في الدنيا غير لو دعيت الى الله مش هترتاح في الدنيا غير
لو تعبت في الطاعة فربنا يريحك يوم لقاؤه. مش هترتاح في الدنيا غير لو صليت صح. قال رسول الله صلى الله عليه وسلم ارحنا بها يا بلال ارحنا بها. لو صليت صح ربنا يريح قلبك. الراحة في انك انت تعرف تصلي ركعتين بجد وانت قلبك مع الله. مش هترتاح في الدنيا غير لو زكرت الله
النبي عليه الصلاة والسلام لما السيدة فاطمة راحت قالت له عايزة خادم. يعني انت بيجي لك عبيد كتير في الاسرى وفي وفي غنائم الحرب اديني خادم انا يعني كمان كانت طبعا يعني مسؤوليات رهيبة في البيوت. فالنبي عليه الصلاة والسلام قال الا اعطيكما ما هو خير لكما من خادم. قد ايه انتم عايزين خادم عشان ارتاح. انا طالع عيني عايز ارتاح
قال لها ازا اويتما الى فراشكما فسبحا الله انت وجوزك. ثلاثا وثلاثين. شفتم الراجل والست لما بيبقوا هم الاتنين بيعملوا عبادة في البيت مع بعض ربنا ينزل على البيت ده رحمة. ما تجيش انت المسجد وانت ما انتاش عارف مراتك فين. ما تنطلقش انت في الدين وانت ما انتاش عارف مراتك فين في الدين. خدها معك عشان
ما تعطلكش بكرة في طريق ربنا. فالنبي قال اذا اويتما الى فراشكما فسبحا الله. الراجل ومراته ثلاثا عبادة جماعية بينهم الاتنين ثلاثا وثلاثين. واحمدي الله ثلاثا وثلاثين. وكبري الله اربعا وثلاثين. يعني ميت مرة. تلاتة وتلاتين سبحان الله تلاتة وتلاتين الحمد لله اربعة وتلاتين الله
اكبر. فذلك خير لك ما من خادم. ابن تيمية بقى خد فايدة حلوة قوي من الحديس ده. قال اللي يحافظ على هزا الزكر. الله اه يرزق الراحة وعدم الاعياء في مشق الشغل اللي هو بيشتغله
يعني ربنا يرزقك انك تبقى مرتاح وانت شغال. اصل الراحة مش في ترك الشغل. الراحة ان ربنا يأيدك ويمدك وانت شغال. فربنا يحميك الاعياء من الاشغال اللي موجودة عليك بذكر الله مش هترتاح غير لو ذكرت الله. مش هترتاح غير لو انت واهل بيتك بقيتوا صحبة صالحة
ذكر الله قبل النوم في طاعة الله سبحانه وتعالى اخواني واحبابي في الله. الكل يبحس عن الراحة والكل يبحس عن آآ آآ يعني هذه الدرة المفقودة في الدنيا نرتاح ازاي ؟ وربنا مديها لنا. نفسي ارتاح. شعار الناس كلها طالب الجامعة والمتجوز واللي ما تجوزش. واللي خلف واللي ما خلفش والكبير والصغير والمريض
والغني والفقير والغفير والوزير. الكل بيقول نفسي ارتاح. انا تعبان ايوة ما هي الدنيا دي دار تعب ودار شقاء ودار هم ودار بلاء. طب ينفع ارتاح فيها؟ ينفع ترتاح فيها؟ ايه الاسباب؟ قلتها لكم في هذه الخطبة. عايز تعيش مرتاح؟ خد بالاسباب دي. رقم
واحد معرفة الله وكثرة السماع عن الاسماء الحسنى. اسمع الاسماء الحسنى كتير. مئات الالاف من دروس الاسماء الحسنى على النت. ايه اللي تاعبك؟ ايه اللي تاعبك؟ مشغول قل بايه عن ايه؟ يا ابني الدنيا اللي انت مشغول بها دي كلها. واخدة من ربنا قرار ازالة. الدنيا دي لو لو ارض الحكومة قالت اللي
ابني هنا هنزلها له. واخد هتبني ايه فيها؟ يا ابني ما هو يتهد. الدنيا دي من اولها لاخرها وواخدة من ربنا قرار ازالة. فانت ما تتشغلش عن اسباب الراحة بتاعتك الحقيقية. اول سبب معرفة الله. انت جاي من تراب وهتبقى تراب. وما بين التراب والتراب سراب. كسراب
قيعة يحسبه الظمآن ماء. حتى اذا جاءه لم يجدوا شيئا. السبب الاول للراحة معرفة الله وكثرة السماع عن الاسماء الحسنى ومعرفة الله باسمائه الحسنى اللي بتديك القاعدة في الحياة رقم اتنين
اسباب الراحة. الصلاة ارحنا بها يا بلال. انك تصلي صح. جرب تصلي صح كده وشف ربنا هيغير حياتك ازاي. رقم تلاتة من اسباب الراحة في الدنيا ذكر الله عند النوم وذكر الله دائما تلاتة وتلاتين سبحان الله تلاتة وتلاتين الحمد لله اربعة وتلاتين الله اكبر خير لك من خادم. يبقى ايه؟ ولو
اهل بيتك معك كمان. رقم اربعة رقم اربعة التعب في طاعة الله مستريح. المؤمن بيستريح ليه؟ لانه تعب مع ربنا في الدنيا فربنا بيريحه لما يقابله رقم خمسة الدعوة الى الله مستراح من العاصي ده بيسبب عارف بالظبط زي المصنع اللي قعد يطلع مخلفات المصنع اللي قعد يطلع طب ما
ممكن واحد يجي له سرطان وما لوش دعوة بالمصنع ولا اشتغل ولا قبض منه مليم. اهو بالزبط العاصي كده. العاصي ده بيعمل تلوس في الحياة تنزل مصايب على المجتمع كله بسبب الكليبات بسبب المتبرجات بسبب الزنا بسبب الربا بسبب انت مش متخيل انت انت لو
في بلد فيها الف مصنع بيطلع دخان يقول لك آآ يقول لك يا عم ده الناس كلها يجي لها سرطان في البتاعة دي السرطان القلوب بقى عقوبات الربانية بسبب الانفجارات المعاصي ليل نهار في كل مكان في كل بيت في كل قناة. من الشباب من البنات من الكبير من الصغير. انت مش متخيل
انت عشان تستريح من ده انت محتاج تدعو الى الله ليل نهار. عشان ربنا يقيك هذه العقوبات اللي عادت منتشرة في هذا المجتمع محتاج محتاج انك انت تتبرأ الى الله منها بالدعوة الى الله سبحانه وتعالى عشان ربنا يريحك من عقوبات المعاصي فلا تصيبك ممن تصيبهم. اسأل الله سبحانه وتعالى
اللهم اسعد قلوبنا. اللهم احي قلوبنا بمعرفتك. اللهم احي قلوبنا بمعرفتك. اللهم اهد قلوبنا. اللهم اتنا في الدنيا حسنة وفي الاخرة حسنة وقنا عذاب النار اللهم انا نعوذ بك من الهم والحزن ونعوذ بك من العجز والكسل. ونعوذ بك من الجبن والبخل. ونعوذ بك من غلبة الدين
وقهر الرجال. اللهم وسع لنا ارزاقنا. وادي عنا ديوننا. اللهم اهد قلوبنا. اللهم ازل الهم والغم عنا. اللهم ارزقنا ترضى بها عنا. اللهم اعنا على ذكرك وشكرك وحسن عبادتك. اللهم احي قلوبنا بمعرفتك. اللهم احي قلوبنا بمعرفتك
اللهم استعملنا ولا تستبدل بنا. اللهم استعملنا ولا تستبدل بنا. اللهم استعملنا ولا تستبدل بنا. الله اللهم يا مصرف القلوب صرف قلوبنا على طاعتك. اللهم يا مقلب القلوب ثبت قلوبنا على دينك. اللهم وسع لنا
رزقنا وادي عنا ديوننا. اللهم انا نسألك علما نافعا ورزقا طيبا وعملا متقبلا. اللهم انا نسألك الفردوس الاعلى ونستجير بك من النار. اللهم امين اللهم امين برحمتك يا ارحم الراحمين